NaiveNeuron/SloPal huggingface dataset:
Budaj, Ján, poslanec NR SR (2019-09-13):
Ďakujem. Pozeral som sa pozorne a naozaj páni z vládnej garnitúry, ktorí tu sú, tak spočiatku nad tebou, Igor, mali taký blahovoľný úsmev, ale potom na tých tvárach prevládla zasmušilosť. Jedno si totiž uvedomujú, že aj keď teraz môžu rozprávať, že ty iba sypeš piesok proste do toho hladkého súkolia, ktoré stále odsýpa, a vlastne toľko rokov sa darí vždy nájsť, nejak to zalepiť, pomôže niekto, dodajú sa peniaze, dodajú sa niekedy možno aj oveľa temnejšie veci a moc, resp. ľudia, ktorí tú moc potrebujú, majú tu stále svoje ohnivká a majú tu stále svojich, svojich ľudí. Ale potom tie tváre zvážneli a zvážneli preto, lebo si uvedomili, že takáto otvorená reč tu bude znieť čoraz viac. Či už od Matoviča, ktorý teda, páni, iste mi to nebudete mať za zlé, lebo mňa Matovič iste prežije, pokiaľ ho nezrazí lietadlo, ale aj mnohých z vás a najmä prežije politicky, pretože táto garnitúra proste končí. Nie, nekončí na úplnú slabosť, vy by ste moc chceli, ale mení sa Slovensko. Mení sa Slovensko a spýtajte sa mladých ľudí. Žiaľ, mnohí z toho znechutenia potom volia extrém, ale určite nebudú súhlasiť s pokračovaním tohoto druhu moci. Preto tu bude čoraz viac ľudí podobných Igorovi Matovičovi, či už to bude vládnucim milé alebo nemilé. A myslím, že mnohí z vás, keď ste počúvali Igora Matoviča, ste si uvedomili, že, dobre, teraz máme tie karty a máme tie počty, ale takíto ľudia prichádzajú.
Mizík, Stanislav, poslanec NR SR (2019-03-28):
Ďakujem za slovo. Pán Dostál, Istanbulský dohovor chce zrušiť okrem iného aj stereotypné roly žien a mužov. Tak keď vám to nedošlo, stereotypná je napr. aj rola ženy a muža, ktorí naprieč celou históriou tvoria pár, páry, tvoria manželský zväzok, manželské zväzky. Aj tento stereotyp treba zrušiť? Lebo táto formulácia v tomto tzv. dohovore, jednoducho sa dá aj takto vysvetliť. A pri, nedajbože, nejakej ultraliberálnej vláde to príde na rozum. Hneď ste sa aj prezradil, keď ste hovoril o registrovaných partnerstvách, čo je vlastne predstupeň manželstiev rovnakého pohlavia, ako je to v západných krajinách. Dokonca také manželstvá fungujú pri najvyšších predstaviteľoch niektorých štátov. Tak to je tá salámová metóda, o ktorej hovoril aj môj kolega v rozprave. A ešte mi vŕta v hlave vaša slovná ekvilibristika, tá vaša slávna slovná ekvilibristika, ktorou ste obhajoval tento tzv. Istanbulský dohovor. Ako by ste to skombinoval so svojou evidentnou obhajobou náboženstva, kde je žena podradená. Ako by ste tam to vysvetľoval? Ďakujem za slovo.
Galis, Dušan, poslanec NR SR (2016-10-11):
Ďakujem pekne za slovo. Vážený pán predsedajúci, vážený pán minister, vážené kolegyne, kolegovia, v súlade s § 73 zákona o rokovacom poriadku som bol určený výborom Národnej rady pre vzdelávanie, vedu, mládež a šport za spravodajcu k návrhu uvedeného zákona (tlač 254). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmé, zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predseda, môžete otvoriť rozpravu.
Šimečka, Michal, podpredseda NR SR (2023-12-15):
Ďakujem veľmi pekne. Pani poslankyňa Kleinert.
Grendel, Gábor, podpredseda NR SR (2021-12-02):
Otváram rozpravu, do ktorej som nedostal žiadnu písomnú prihlášku. Dávam teraz ešte možnosť prihlásiť sa do rozpravy ústne. Nikto. Vyhlasujem rozpravu za skončenú. Chce zaujať stanovisko pán navrhovateľ? Nie. Pán spravodajca. Takisto nie. Prerušujem rokovanie o tomto bode programu. Teraz nasleduje rokovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 67/2020 o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov. Návrh vlády je pod tlačou 807. Prosím pána podpredsedu vlády a ministra financií Slovenskej republiky, aby sa dostavil do sály, aby návrh vlády odôvodnil. Vyhlasujem krátku prestávku, aby sme zistili, kedy to bude aktuálne. (Krátka prestávka.) Takže poprosím vás o päť minút strpenia. (Prestávka.)
Šimečka, Michal, podpredseda NR SR (2023-12-18):
Ďakujem veľmi pekne. Pán poslanec Štefunko.
Danko, Andrej, predseda NR SR (2017-04-06):
Na vystúpenie pána poslanca tri faktické poznámky, uzatváram možnosť prihlásenia s faktickými poznámkami. Pán poslanec Číž.
Jurinová, Erika, podpredsedníčka NR SR (2012-12-14):
Pani poslankyňa Mezenská.
Jurinová, Erika, podpredsedníčka NR SR (2012-09-25):
Reakcia na faktické poznámky – pán poslanec Matovič.
Bugár, Béla, podpredseda NR SR (2017-04-06):
Pani podpredsedníčka, toto nie je procedurálny návrh!
M. Číž, podpredseda NR SR: (2008-04-03):
Vážené kolegyne, vyhlasujem 4-minútovú prestávku pred hlasovaním. Máme zhruba 5 bodov programu, pokiaľ som si to dobre zaregistroval. (Po prestávke.) (Po prestávke.)
Kollár, Boris, poslanec NR SR (2017-02-03):
Ďakujem pekne. Viem, že nemám reagovať na ďalšie faktické, len chcem povedať toľko, že je to naozaj katastrofálna situácia, je to strašne nízke, tých 108, alebo koľko to je, cez 100 euro je tiež veľmi nízka suma, z toho sa naozaj nedá vyžiť. Možno by bolo fajn, keby sme sa zamysleli viacerí nad tým, že by táto suma mala byť výškou súdom priznaného výživného napríklad. Vo veľa prípadoch to môže byť aj väčšia suma. Aby štát to nepaušalizoval len na tých smiešnych 100 eur. Takisto, keď tento štát, ďakujem pekne aj pani kolegyni, keď spomenula aj to, že by to štát mal nejakým spôsobom zvládnuť, som presvedčený, že keď štát dokáže behom dvoch mesiacov okradnúť občanov tejto republiky na elektrickej energii a na plyne, takže keby trošku len chcel taký nejaký pán Holjenčík, určite by sa našiel spôsob, ako pomôcť aj slovenským rodičom, slovenským matkám s deťmi. Ďakujem.
Bartek, Michal, poslanec NR SR (2024-10-23):
Ďakujem. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, podpredseda NR SR (2018-06-13):
Vyhlasujem rozpravu o tomto bode programu za skončenú. Pani ministerka, chcete zaujať stanovisko k rozprave? Nech sa páči.
Kollár, Boris, predseda NR SR (2021-10-20):
Prosím, prezentujme sa a hlasujeme. (Reakcie z pléna.)
Bugár, Béla, podpredseda NR SR (2019-06-25):
Pán poslanec Kéry.
Jánoš, Vladimír, poslanec NR SR (2014-03-27):
Ďakujem pekne za slovo. Pán poslanec Mihál, som rád, že ste po 24 hodinách od včerajšieho vystúpenia zmenili rétoriku o 180 stupňov. Sám ste pochopili, že návrh tejto novely zákona č. 122/2013 Z. z. je potrebný. Chcel by som len pripomenúť niektoré skutočnosti, ktoré neodzneli, samozrejme, vo vašom príspevku, a to veľmi dôležitú skutočnosť, že táto novela bola odkonzultovaná a prerokovaná so všetkými zamestnávateľskými zväzmi, čo je veľmi podstatné pri prerokovaní. A zamestnávateľské zväzy vyjadrili súhlas a spokojnosť s touto novelou zákona. Chcel by som ale možno konkrétne aj reagovať, ak budem mať dostatok priestoru do tých dvoch minút, na niektoré veci, a to konkrétne dve, ktoré neboli spomenuté a ktoré by som rád zdôraznil. Všetky pokuty, pán poslanec Mihál, boli znížené o jednu tretinu. Chcel by som pripomenúť, že aj registračný poplatok bol definitívne zrušený, čiže na nulu. Čo sa týka všetkých pokút, ktoré ste navrhovali, že by mali byť fakultatívne, ak som dobre porozumel vo vašom pozmeňujúcom návrhu, tak tu by som chcel pripomenúť, že narážame práve na článok 24 smernice Európskej únie, ktorá hovorí práve o obligatórnosti pokút. Takže toto by som navrhoval si lepšie pozrieť. A tá spoločná správa, pán poslanec, je k dispozícii. Čiže bola v takom čase, v akom bola, ale rokujeme v skrátenom legislatívnom konaní. Ďakujem pekne.
Figeľ, Ján, podpredseda NR SR (2014-10-30):
Dámy a páni, vyhlasujem rozpravu o tomto bode programu za skončenú. Pán navrhovateľ, chcete sa vyjadriť k rozprave? Nech sa páči.
Kiššová, Jana, poslankyňa NR SR (2011-11-29):
Ďakujem pekne. Pani Vaľová, nie je metódou našou, aby sme čítali niečo, čo nám niekto pripraví. To je možno vašou metódou. Ja som vychádzala zo skúseností, ktoré mám a z informácií, ktoré mám. A vychádzala som z oficiálnych čísiel, ktoré sú napr. aj v pripomienkach pána prezidenta. Vychádzala som presne z týchto čísiel. Neviem, odkiaľ mate vy iné čísla, ale ja si myslím, že tie, ktorými pán prezident argumentoval, sú relevantné. A tam je naozaj napísané, že hovoríme o 470 prípadoch, z ktorých 66 % je v druhej kategórii zaradených. A to je naozaj mizivé percento. My hovoríme o tom, že zaťažujeme dva milióny ľudí nezmyselnými povinnosťami, a hovoríme o probléme v 310 prípadoch. O tom ja hovorím. A toto je naozaj zanedbateľný počet oproti dvom miliónom. A ja nehovorím, že sa netreba venovať zdraviu ľudí, ja len hovorím, že pracovná zdravotná služba nie je na toto nástroj, že tu máme kopec iných povinností, účinnejšie pôsobiacich, ktoré naozaj reálne prispievajú k ochrane a k zabezpečeniu zdravia. O tom som hovorila. Ďakujem pekne.
Hrnčiar, Andrej, podpredseda NR SR (2017-04-07):
Reakcia na faktické, pani poslankyňa Blahová.
Jarjabek, Dušan, poslanec NR SR (2019-09-13):
Ďakujem pekne za slovo, pán predsedajúci. Pán minister, ja sa ti chcem veľmi pekne poďakovať za to, čo si povedal, preto, lebo máš absolútnu pravdu. Je to predvolebný humbuk. Je to úplne zbytočná schôdza. Je to strata času. Je to otravovanie voličov. A je to predvolebný cirkus na druhú preto, lebo inak by táto schôdza nebola. Okrem toho už sme tu mali v tejto, tejto sieni teror väčšiny, o ktorom sa hovorilo, teraz tu máme nie že teno..., teror, teror menšiny, ale teror Matoviča. A voči tomuto teroru Matoviča akosi ten rokovací poriadok, ktorý bol robený slušnými ľuďmi, s týmto niečím neráta. Proste tento tabletkový pán z Trnavy si tuná skutočne robí z tohto parlamentu jeden svoj súkromný cirkus. Treba sa na to čím skôr vykašľať, robí si cirkus z koalície, robí si cirkus z opozície, robí si cirkus z nás všetkých, robí si cirkus z celej spoločnosti. Ešte raz, toto nie je normálne chovanie štandardného poslanca, štandardného človeka, ktorých chce niečo niekomu vysvetliť. Toto je choré! Ako držiteľ tohto skutočne skvelého názvu, myslím si, že lepší ťažko nájdeme, tabletkový pán, ktorý to dokonca ešte ani nechce priznať. Čiže, páni, to, čo hovoril pán minister, treba sa na to čím skôr vykašľať a treba odtiaľto odísť preč, lebo toto skutočne nemá žiadny význam.
Fronc, Martin, poslanec NR SR (2014-03-27):
Ďakujem pekne, pán predseda. Pán kolega, vo vašom vystúpení ma zaujala jedna časť. A pokladám ju za podstatnú, a to, že chránime prírodu, ale súčasne vlastníkovi nedávame náhradu za to, že jednoducho má obmedzenú hospodársku činnosť na tom území. Ja si myslím, že toto je kľúčový problém a že jednoducho to často spôsobuje, že v zákone síce máme nejakú ochranu, ale ten tak isto akosi celkom oprávnene hovorí, mám právo a chcem využívať to, čo vlastním. A pokiaľ toto nevyriešime, tak si myslím, že občas budeme chrániť také veci, ktoré chrániť netreba, lebo potom sa aj štát bude rozumnejšie stavať k tomu, čo má chrániť a čo nemá chrániť a nepovie to tak jednoducho, že ideme chrániť, keď bude musieť za to platiť. V tom vidím ten kľúčový problém a tam by sme sa mali pohnúť s riešením.
Laššáková, Jana, poslankyňa NR SR (2016-10-21):
Pán predsedajúci, predniesla som spoločnú správu. Poprosím vás, otvorte rozpravu.
Raši, Richard, poslanec NR SR (2020-07-07):
Pán predseda Národnej rady, my sme opozícia a nám nikto nebude zatvárať ústa, čo hovoriť máme a čo nie. Budeme sledovať všetky chyby a všetky prešľapy a bez ohľadu na to, bez ohľadu na to, u koho sa to stane, to je nielen naše právo, ale aj naša povinnosť. A je smutné, a je smutné, že tak ako tu boli, opozícia mala veľké reči pred parlamentom, tak sa ani jeden z nich do rozpravy neprihlásil. Čiže budeme to robiť, tak ako sme za chyby platili my aj všetci členovia bývalej vládnej koalície, tak za chyby musíte platiť aj vy. A nie je to ani na smiech, ani na zľahčovanie, táto schôdza Národnej rady. A všimnite si aj, pán predseda, že, vašich neberem, vaši sú vaši, kto vám iba tlieskal a kto vám z koaličných partnerov netlieskal. Takže to nie je o zľahčovaní. S Dankom a s jeho chybami sa vysporiadali voliči vo voľbách. Vám dali šancu a vy tú šancu, a vy tú šancu musíte obhájiť. A my na chyby každého z vás budeme poukazovať presne takisto, ako ste vy na naše chyby poukazovali. A toto je chyba, prešľap, zlyhanie, aké slovo si vyberete, a na to jednoducho reagovať opozícia bude, musí a má. Ďakujem pekne.
Zmajkovičová, Renáta, podpredsedníčka NR SR (2012-12-13):
Pani poslankyňa Nachtmannová.
Šudík, Tomáš, poslanec NR SR (2020-11-25):
Vážený pán predsedajúci, milí kolegovia, dovoľte mi predstaviť vám návrh zákona, ktorým sa mení a dopĺňa zákon č. 39/2007 o veterinárnej starostlivosti v znení neskorších predpisov, pardon. Navrhovaným zákonom sa upresňuje text zákona o veterinárnej starostlivosti. Ide o zmenu zákona tak, aby bol v súlade so smernicou Európskeho parlamentu a Rady o ochrane zvierat používaných na vedecké účely. Momentálne totiž zákon nie je v súlade s týmito dokumentami. Túto skutočnosť vytkla Slovenskej republike Európska komisia formálnym oznámením, ktorým iniciuje nové konanie o porušení zmlúv, registrované pod č. 2018/2160. Slovenská republika totiž preniesla príslušné časti smernice do právneho poriadku iba čiastočne. Pre úplné prevedenie smernice je nevyhnutne prebratie príslušných ustanovení smernice úpravou a doplnením zákona. Týmto zákonom sa upravuje predovšetkým spôsob získania odbornej spôsobilosti na vykonávanie úloh súvisiacich s manipuláciou so zvieratami používanými na vedecké účely alebo vzdelávacie účely, kedy sa vzdelávanie, ktoré doteraz pozostávalo z akreditovaného vzdelávacieho programu, dopĺňa o praktickú prípravu na základe pripomienok Európskej komisie a následným vykonaním záverečnej skúšky. Zároveň sa návrhom zákona dopĺňajú sankcie za porušenie niektorých povinností vyplývajúcich zo smernice, ktoré boli transponované do nariadenia vlády a zákona, avšak ich porušenie nebolo zahrnuté medzi skutkové podstaty iných právnych deliktov v zákone, čím boli prakticky nevykonateľné. Toľko na úvod k návrhu zákona. Verím, že daný návrh získa potrebnú podporu v pléne a ďakujem za všetky podnetné príspevky v rozprave. Ďakujem pekne za pozornosť.
Tomáš, Erik, poslanec NR SR (2022-03-23):
Vážený pán predseda, prosím, dajte hlasovať o tom, že Národná rada sa uzniesla v zmysle rokovacieho poriadku prerokovať predložený návrh zákona v druhom čítaní.
Grendel, Gábor, podpredseda NR SR (2022-02-08):
Pani poslankyňa Sulanová.
Hraško, Igor, poslanec NR SR (2015-09-16):
Ďakujem pekne. Nemám žiadny návrh. Ide o technickú pripomienku. V rámci vysielania z Národnej rady nejde zvuk ani vo vysielaní RTVS a ani na stránke Národnej rady, takže aby sa tento problém čo najrýchlejšie vyriešil. Ďakujem.
Kollár, Boris, poslanec NR SR (2017-10-18):
Ďakujem pekne. Pán Baránik, ja som už vyplatil veľmi veľa peňazí rôznym právnym kanceláriám. Neviem, aké máte vy skúsenosti, koľko vy fakturujete, ale ja som už aj platil raz Allen & Overy a môžem vám povedať, že za podstatne nižšiu sumu, a nie sporovú vec, som zaplatil obrovské peniaze. Nebudem to tuná vyťahovať. Ďalej v Amerike som platil podstatne väčšie čiastky, to znamená, že percentuálne. To znamená, že ja si myslím, že stále si stojím za svojím, čo som povedal, to platí. Pani poslankyňa Remišová, áno, bola najdrahšia táto právna kancelária, máte pravdu. Ale táto právna kancelária ten spor vyhrala. Treba podotknúť, že aj Dr. Bžán si musel najať porovnateľnú renomovanú právnu kanceláriu v Amerike, ako je Allen & Overy a profesorov práva vo Viedni. Sám by to predsa nevyhral. Nikto si nemôže myslieť, že pán Bžán tunák z Bratislavy z malej kancelárie proste natrie to takej veľkej agentúre, ako je Allen & Overy. To je spor o 800 mil., preboha, za to sa vraždí už, a nie – rozumiete ma? To je, to je, to je taká suma, kde proste by sa vedeli o tom natáčať filmy, čo sa všetko za tým skrýva. Takže ja si myslím, že je fajn, že to vyhral tento právnik. Jofo, ďakujem pekne. Chceme to riešiť presne, ako si povedal. Pán Muňko, rád si vypočujem vás v rozprave. Milan, ďakujem. A, pán Bagačka, viete, ja nemám krvavé oči, ja chcem veci riešiť. Ďakujem.
Vons, Peter, poslanec NR SR (2021-10-20):
Ja sa chcem poďakovať pracovníkom z ministerstva dopravy, že sa ujali a pripravili túto schému, pretože ja aj ako predseda komisie pre dopravu a výstavbu pri hospodárskom výbore som bol oslovený, a chvíľu to trvalo, ale ďakujem, že sa to podarilo, a dúfajme, že to prejde teda aj s tými ďalšími ešte povoleniami, ktoré sú potrebné k tomu, aby sa tie financie mohli uvoľniť pre tieto letecké spoločnosti. O tomto zákone budeme hlasovať o 17.00 hodine.
Blanár, Juraj, podpredseda NR SR (2021-06-23):
Ďakujem vám, pán spravodajca. Otváram všeobecnú rozpravu. Do rozpravy som neobdržal písomnú prihlášku, preto dávam teraz možnosť prihlásiť sa ústne. Konštatujem, že nie je tomu tak. Uzatváram možnosť prihlásiť sa teda ústne. Chcem sa spýtať, pán spravodajca, chcete vystúpiť?
P. Hrušovský, predseda NR SR: (2005-12-15):
(Hlasovanie.) 134 prítomných, 129 za návrh, 1 proti, 4 sa zdržali. Návrh sme schválili. Prosím ďalší návrh.
Dostál, Ondrej, poslanec NR SR (2024-06-13):
Ďakujem, pani podpredsedníčka vlády. No, ja sa domnievam, že teda odborníci sa na to mali pozrieť predtým, ako si Slovensko urobilo takúto hanbu, lebo to nie je výnimka, to nie je, že si dojednáme výnimku, ako ste hovorili v odpovedi na moju doplňujúcu otázku. Toto je iná situácia, toto je o tom, že existuje konsenzus naprieč medzinárodným spoločenstvom. To nie je, že odkiaľ budeme kupovať ropu, alebo či budeme dovážať ruské palivo napriek, napriek sankciám, to sú medzinárodné predpisy, ktoré sú záväzné, ktoré sú užitočné pre všetky krajiny. A teda dištancovať sa od medzinárodných zdravotníckych predpisov Svetovej zdravotníckej organizácie je na úrovni toho, ako keby sa Slovensko odklonilo od globálneho konsenzu o tom, že Zem nie je plochá. Môžeme pochopiteľne urobiť aj to, ale boli by sme len na smiech a aj naše rozhodnutie nepripojiť sa k novým medzinárodným zdravotníckym predpisom Svetovej zdravotníckej organizácie zatiaľ vyvoláva len údiv, kritiku vo svete aj v domácej odbornej, odbornej obci. Takže vzhľadom na tie odpovede na doplňujúce otázky, ktoré som dostal, dostal minule, myslím, že nemá zmysel, aby som teraz kládol ešte nejakú, nejakú doplňujúcu otázku, lebo zjavne by som sa nedozvedel to, čo som sa pôvodne chcel dozvedieť, takže ďakujem.
Jakab, Július, poslanec NR SR (2024-02-27):
Ďakujem za všetky faktické poznámky. Myslím si, že táto téma je pre nás taká srdcová, lebo vždy sme sa snažili pomáhať tým, ktorí prinášajú ďalšiu generáciu na Slovensko, ktorá bude pokračovať v odkaze svojich predchodcov, ja dúfam, že ten odkaz bude čo najlepší. A ďakujem aj za množstvo podnetov od každého jedného z vás, ktorí ste hovorili, a preto by som ešte ako spravodajca chcel využiť svoj priestor a vystúpiť v rozprave, aby som dokončil to, čo som začal. Ďakujem veľmi pekne.
Blanár, Juraj, podpredseda NR SR (2021-03-16):
Ďakujem, pani podpredsedníčka vlády, môžete zaujať miesto určené pre navrhovateľa. Rokujeme v prvom čítaní o tomto návrhu. Teraz poprosím pána spravodajcu Tomáša Lehotského, ktorý bol určený výborom pre financie a rozpočet, aby predniesol správu k tomuto návrhu. Nech sa páči.
Baránik, Alojz, poslanec NR SR (2017-05-18):
Ďakujem. Potešilo by ma, keby pán kolega Krajniak k svojmu výroku, že zlé zahraničné korporácie zdierajú našich zamestnancov a že ich nezaujíma nič iné ako zisk, priložil aj nejaké štatistické dáta, ktoré by nám ukázali, že napríklad v nejakých korporáciách, ktoré tu majú svoje pobočky a ktoré majú sídlo niekde v Amerike, že o čo majú nižšie platy zamestnanci ako zamestnanci v slovenských korporáciách, povedzme tí, čo robia pre Váhostav alebo pre iné význačné slovenské firmy. Bolo by to potom, myslím, viac o niečom, ako len o tom, že si tu naháňame nejaké lacné body na zlých cudzincoch. Ďakujem.
Zmajkovičová, Renáta, podpredsedníčka NR SR (2014-01-30):
Pán poslanec Kadúc.
Kollár, Boris, poslanec NR SR (2018-02-02):
Ďakujem pekne pani Krištúfkovej. Ja by som na ňu zareagoval len, že by som znova pripomenul zásadnú pripomienku Generálnej prokuratúry. „Slovenská republika je jedinou krajinou, ktorá vymáha náhradné zálohové výživné od poberateľa náhradného výživného. Spravidla vo všetkých krajinách, Maďarsko, Nemecko, Rakúsko, Francúzsko, Švédsko, poskytnutím náhradného výživného prechádza právo na výživné na štát.“ To znamená, že vy tu robíte zo Slovenska taký skanzen Absurdistanu. Vy bojujete proti ľuďom, vy ste spiatočnícki. A toto je môj odkaz pre vás: vy bojujete hrdo, odborne, slušne za práva štátu. My sa pozeráme v prvom rade na tie matky. Kľudne si choďte touto cestou ďalej.
Číž, Miroslav, podpredseda NR SR (2015-04-15):
Pán poslanec Osuský.
Benčík, Ján, poslanec NR SR (2022-10-21):
Ďakujem kolegovi Osuskému za obvyklé brilantné vystúpenie. A chcel by som poukázať ešte na jeden aspekt z tohoto obskúrneho uznesenia, ktoré navrhujú práve tí, ktorí nás, ktorí sme hlasovali za dohodu o spolupráci v oblasti obrany medzi vládou Slovenskej republiky a vládou Spojených štátov amerických, pričom išlo o bežnú, bežnú dohodu v rámci oblasti obrany, bežnú medzi spojencami NATO, akú má alebo obdobnú uzavretú 23 z 30 členských krajín NATO, ktorí nás potom označujú za vlastizradcov, objednávali bilbordy po celom Slovensku a organizovali organizovaný hejt a prenasledovanie tých, ktorí za tú dohodu hlasovali. Dnes predkladajú dohodu, ktorá, samozrejme, nie je v záujme nášho suseda, ktorý bol barbarsky prepadnutý svojím silnejším susedom, ktorého vojská na Ukrajine vraždia, ničia civilnú infraštruktúru, zabíjajú mužov, ženy a deti. A pritom, samozrejme, toto nie je ani v záujme Európskej únie, ktorej sme členmi a voči ktorej Ruská federácia vedie hybridnú vojnu, a určite nie je to ani v záujme Slovenska. A teraz by sme možno celkom oprávnene alebo oprávnenejšie mohli my ich označiť za vlastizradcov, ale my to robiť nebudeme. Je to ich vizitka. A poukážem ešte na jednu vec, ktorú iným spôsobom poukázal kolega Osuský, o tom, že vraj pokračujúce masívne dodávky zbraní ukrajinskej armády budú viesť len k predlžovaniu vojny bez perspektívy jej ukončenia. No to by sme mohli povedať aj o liečbe každej životu nebezpečnej choroby, napríklad rakoviny, pričom aj tam neraz, keď je tá choroba v pokročilom štádiu, akékoľvek chirurgické zákroky či chemoterapia môžu viesť len k predlžovaniu agónie toho človeka.
Laurenčík, Milan, poslanec NR SR (2011-05-24):
Ďakujem za slovo, pán predsedajúci. V rozprave vystúpil jeden poslanec, Marián Saloň, ktorý dal procedurálny návrh. Pán predsedajúci, dajte, prosím, hlasovať o tomto procedurálnom návrhu, a to že Národná rada sa uzniesla v zmysle § 73 ods. 3 písm. b), že nebude pokračovať v rokovaní o tomto návrhu zákona.
Glváč, Martin, podpredseda NR SR (2016-10-21):
Pán poslanec, pán poslanec.
Podmanický, Ján, poslanec NR SR (2017-09-12):
Ďakujem za slovo. Pán podpredseda, dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pfundtner, Edita, poslankyňa NR SR (2011-06-02):
Hlasujeme teraz o bode 9 zo spoločnej správy s návrhom gestorského výboru schváliť.
M. Číž, podpredseda NR SR: (2007-03-22):
Teraz má slovo pán poslanec István Pásztor, pripraví sa pani poslankyňa Katarína Tóthová.
Pfundtner, Edita, poslankyňa NR SR (2015-12-02):
Ďakujem. Vážená pani predsedajúca, vážené panie poslankyne, vážení páni poslanci, dovoľte, aby som v zmysle ustanovenia § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu ústavného zákona. Návrh ústavného zákona spĺňa po formálnoprávnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh ústavného zákona do 22. januára 2016. Zo znenia uvedeného návrhu zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť výborom vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Vážená pani predsedajúca, otvorte, prosím, preto všeobecnú rozpravu. Ďakujem.
Pčolinský, Peter, podpredseda NR SR (2023-05-16):
Aká?
Matovič, Igor, poslanec NR SR (2012-09-26):
Takisto chcem veriť dobrému úmyslu, len ma trochu mrzí, že vlastne tá rozprava sa ukončí ešte dnes, lebo som nepostrehol názory niektorých opozičných poslancov, ktorí to verejne prezentovali a od ktorých som očakával teda, že vystúpia v rozprave. Takýmto spôsobom asi už nevystúpia v rozprave.
Pfundtner, Edita, poslankyňa NR SR (2017-03-24):
Ďakujem pekne. Ja som taktiež predkladateľkou tohto návrhu zákona a plne to podporujem. Pán poslanec, na vaše vyjadrenie si dovolím podotknúť, že som konzultovala so všetkými veľkými zamestnávateľmi, ktorí podnikajú v maloobchode aj vo veľkoobchode a na moje veľké prekvapenie všetci tento návrh uvítali. Môžeme tu menovať reťazce, všetky, všetky nákupné veľké reťazce, Kaufland, Tesco, Billa, CBA, je to tak, mám písomné vyjadrenia a absolvovala som aj, absolvovala som aj osobné stretnutia. Tak ja neviem, páni poslanci, keď teraz kričíte, že to nie je pravda, že potom kto klame, alebo kto v mene týchto spoločností vystupuje. Pretože vo viacerých prípadoch mi odpovedali štatutári a dokonca osobne som (reakcie z pléna), prosím vás, nechajte ma to dokončiť... (Prerušenie vystúpenia predsedajúcim.)
Kučera, Karol, poslanec NR SR (2023-03-17):
Ďakujem, takže ja to, už len pár reakcií vlastne v tom záverečnom slove. Chcel by som naozaj všetkým veľmi pekne poďakovať. Myslím, že parlament je o tom, aby sa to tu vyrozprávalo, myslím, že dostatočne. Ani som si nemyslel, že k tretej hodine, k tej jednej hodine bude, bude naozaj taká veľká rozprava. Áno, ten, uznesenie Európskeho parlamentu, na ktoré sa odvolávame, hovorí aj o stredných školách, nielen o základných školách, ale preto si myslím, že je napísaný, je napísaná táto novela veľmi, veľmi citlivo, už by som povedal, citlivejšie sa ani nedá, z dvoch na tri hodiny, resp. prinavrátiť to, čo tu už bolo, a častokrát tu zaznelo, že naozaj tých hodín by malo byť oveľa viacej, čo nás aj tá rezolúcia k tomu vyzýva. Takže chcel by som sa veľmi pekne poďakovať mojim kolegom, všetkým predkladateľom, najmä ktorí ma povzbudzovali v tejto téme počas teda naozaj týchto troch rokov a takisto aj opozičným poslancom, ktorí naozaj v tejto téme, si myslím, že boli takisto prínosom, veľa tu toho bolo povedané. No a si myslím, že môžem konštatovať, že táto téma spojila aj toto plénum v takom pozitívnom zmysle, že naozaj sme boli na jednej lodi chvíľku, teda pokiaľ pán exminister do toho nevletel s nejakou nafúknutou problematikou a robil z toho koniec sveta. Takže ešte raz by som chcel všetkých veľmi pekne poprosiť o podporu v prvom čítaní tohto návrhu a pevne verím, že tie nejaké drobné veci ešte doladíme tak, aby to mohlo byť pripravené vlastne aj na schválenie v druhom čítaní s nejakými pozmeňujúcimi návrhmi. Ďakujem pekne.
Paška, Pavol, predseda NR SR (2014-06-06):
Na toto, ale potrebujete tri kluby pán poslanec, takže ja vás, kľudne, máte za SMER – sociálnu demokraciu. Druhý? KDH súhlasí, dobre, takže budeme presúvať na budúcu schôdzu. Pán poslanec Štefanec.
Grendel, Gábor, podpredseda NR SR (2021-05-28):
Pani poslankyňa, chcete reagovať na faktické? Nech sa páči.
Hlina, Alojz, poslanec NR SR (2024-02-27):
Ďakujem pekne. Ja sa teda poďakujem za tie faktické a pánovi doktorovi Balážovi. Je dobre vedieť citovať z Kanta, ale je dobré vedieť aj snažiť sa žiť, čo múdri ľudia hovoria a ako robia, hej. Ja som sa snažil, som aj z takého prostredia, kde teda častokrát je taká tendencia nad niekým moralizovať a neviem čo, a ja tak zvyknem hovoriť, a celkom sa mi to osvedčilo, vieš čo, že inšpiruj príkladom. Rob to, čo chceš, aby robili iní a keď to budeš robiť a budeš to robiť dobre, tak možno niekoho nadchneš a sa pridá, hej, a nemusíš mu to rozkazovať, nemusíš ho do toho nútiť, stačí, keď to budeš žiť. Dokonca by som povedal, že by to mal byť aj taký predpoklad toho, že od niekoho niečo požadujem, hej, nejaké kvality, aj morálne, tak sa aj snažím žiť. Takže sa mi celkom sympatické javí, že citovať z Kanta, hej, a potom by stálo za to, že aj potom že skúsiť žiť, ako tí ľudia častokrát a mali aj svoje chyby, aj títo múdri ľudia, ale vo väčšine sa hnali za dobrom a za blahom a za nejakým, spravodlivosťou, tak prípadne to aj, aj žiť. Ďakujem pekne.
A. Belousovová, podpredsedníčka NR SR: (2009-10-29):
Ďalšiu otázku položila pani poslankyňa Mária Sabolová. Otázku položila ministrovi zdravotníctva Slovenskej republiky pánovi Richardovi Rašimu. Za pána ministra bude odpovedať takisto pani ministerka Tomanová. Otázka znie: „Menovite - v akom zložení dnes pracuje výberová komisia pre II. kolo ZZS?“ Nech sa páči.
Jurinová, Erika, podpredsedníčka NR SR (2015-01-29):
Dávam slovo pánovi Jozefovi Mikloškovi.
Číž, Miroslav, podpredseda NR SR (2015-02-05):
Ďakujem, pán poslanec. Pán minister, máte slovo, pokiaľ chcete odpovedať.
J. Pataky, poslanec: (2003-10-23):
Z. Martináková, podpredsedníčka NR SR: Prosím, hlasujeme o uvedených bodoch z gestorskej správy. (Hlasovanie.) Prítomných je 132 poslancov, za 129, zdržali sa 2, nehlasoval 1. Návrh sme schválili.
P. Paška, predseda NR SR: (2007-09-11):
(Hlasovanie.) 136 prítomných, 116 za, 3 proti, 15 sa zdržali, 2 nehlasovali. Konštatujem, že sme uvedený návrh zákona pridelili výborom, určili gestorský výbor a schválili lehoty na prerokovanie. Tým sme, dámy a páni, odhlasovali tri prerokované body programu spred 17.00 hodiny a budeme pokračovať v prerokúvaní programu 13. schôdze prvým čítaním o vládnom návrhu zákona, ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov a o zmene a doplnení niektorých zákonov . Je to tlač 358. Návrh na pridelenie výborom je v rozhodnutí č. 367. Pán minister financií Ján Počiatek nám uvedie vládny návrh zákona. Nech sa páči, máte slovo.
S. Janiš, poslanec: (2005-01-19):
V súlade s rokovacím poriadkom podávam informatívnu správu v prvom čítaní a súčasne konštatujem, že uvedený návrh spĺňa z formálnoprávnej stránky všetky náležitosti uvedené v rokovacom poriadku. Zo znenia návrhu zákona je zrejmý účel navrhovanej úpravy. Ten účel bol aj pánom predkladateľom tu dosť podrobne zdôvodnený. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby po rozprave bol návrh zákona odporučený prerokovať v druhom čítaní. A súčasne odporúčam, aby ho prerokoval ústavnoprávny výbor, výbor pre financie, rozpočet a menu, výbor pre hospodárstvo, privatizáciu a podnikanie aj ako gesčný výbor, výbor pre pôdohospodárstvo, výbor pre verejnú správu a výbor pre životné prostredie a ochranu prírody. Súčasne odporúčam, aby výbory predmetný návrh zákona prerokovali vo výboroch do 10. marca a v gestorskom výbore do 11. marca tohto roku. Ďakujem, pán predseda, skončil som.
K. Tóthová, poslankyňa: (2002-03-13):
I. Presperín, podpredseda NR SR: Prosím, pán podpredseda vlády, nech sa páči, pokiaľ chcete odpovedať. Ľ. Fogaš, podpredseda vlády SR: Ďakujem. Myslím si, že takýto výklad je silne reštriktívne zužujúci, pretože Ústava Slovenskej republiky pripúšťa, aby sa na základe zákona ukladali povinnosti i v aproximačných nariadeniach. Ak to ústava priamo pripúšťa, je podľa mojej mienky nespochybniteľné to, že tieto povinnosti sú aj vymožiteľné. Ústava Slovenskej republiky týmto vlastne vytvára priestor na to, aby sme mohli intenzívnejšie pracovať v súvislosti s harmonizáciou nášho právneho poriadku a určite transparentnejšie postupovať predovšetkým v transpozícii tých noriem, ktoré sú najmä technického charakteru, a noriem, ktoré je potrebné prijať práve preto, aby sa mnohé z ďalších právnych predpisov prijali. Domnievam sa, že tieto aproximačné nariadenia sú podriaditeľné samotnému súdnemu konaniu a povinnosti z nich sú vymožiteľné. Ďakujem. I. Presperín, podpredseda NR SR: Pán predseda ústavnoprávneho výboru chce reagovať. L. Orosz, poslanec: Bolo by vhodné, keby pani poslankyňa povedala, o ktoré ustanovenie ústavy opiera svoje tvrdenie. I. Presperín, podpredseda NR SR: Pani poslankyňa, máte slovo.
Laššáková, Jana, podpredsedníčka NR SR (2013-06-20):
Pán poslanec Mikloško, nech sa páči, máte slovo. Stihnete do dvanástej? Stihnete. Dobre, takže nech sa páči.
T. Cabaj, poslanec: (2006-10-19):
Totižto v rokoch 1994 – 1998 nastal problém, keď bol prezidentom Michal Kováč, ktorý odmietol vymenovať niektorých členov vlády a začal si vyhradzovať právo, že on bude posudzovať a rozhodovať, či ho vymenuje, alebo nevymenuje. Tu v parlamente sa viedla veľká polemika o tom, že ústava hovorí jednoznačne, že v tomto ponímaní – a nechcem ani znižovať, ani povyšovať túto funkciu –, ale v tomto ponímaní prezident republiky je poštár. Ak mu predseda vlády doručí návrh na vymenovanie alebo odvolanie člena vlády, že toto vykoná. Michal Kováč sa tak nesprával. V tomto parlamente bola o tom polemika. My sme zastávali názor, že by tak mal urobiť. Vtedajšia opozícia tvrdila v čele s Ivanom Šimkom, že nie. Ivan Šimko, váš bývalý kolega v strane, bol ten, ktorý dával návrh potom do novely ústavy v roku 1999, kde si vlastne osvojoval ten názor, ktorý sme už my mali, že prezident by mal na návrh predsedu vlády vymenovať alebo odvolať člena vlády. Takže nebolo to žiadne prelomenie, ale jednoducho len potvrdenie toho názoru, ktorý už v tomto parlamente panoval a ktorý si niektorí právnici nechceli osvojiť.
Osuský, Peter, poslanec NR SR (2016-12-07):
Ďakujem pekne, pán predsedajúci. No, pani poslankyňa, ono to máte tak s tým nevnucovaním nejakých etických noriem. Zhruba 4-tisíc rokov alebo niečo viac tu máme 10 Božích prikázaní. Okrem iného: „Nepokradneš! Nezabiješ!“ Napriek tomu sa ukázalo, že bola potrebná kodifikácia. Teda že nestačili len tie dosky z hory Sinaj a bolo treba zákonníky. Kde sa to teda ocitlo, to nekradnutie a nezabíjanie v rovine noriem a záväzkov? Samozrejme, že športovec, ktorý má športovať fair play, by z podstaty veci vôbec nemal uvažovať o dopingu. Napriek tomu sa etický záväzok pretavuje do normy, kodifikuje sa táto vec a nenecháva sa to na dobrovoľnej úvahe športovca, ktorý si buď dá, alebo nedá doping. Pokiaľ ide o tie časy výstup... a možnosti vystúpenia občanov o čomkoľvek. Bol som poslancom mestského zastupiteľstva Bratislavy. Som opakovane poslancom staromestského zastupiteľstva a bol som i vicestarostom Starého mesta, ale nikdy nikto nespochybnil neoddiskutovateľné právo občanov vo vymedzenom čase v stanovenú hodinu hovoriť o čomkoľvek. Rozhodne neexistovalo nariadenie kohokoľvek, čo tam smie občan povedať, a žijeme s tým, a ak s tým niekto na Slovensku nevie žiť, nie je to moja chyba, ale otázne svedectvo o ňom. A úplne nakoniec, je fajn, keď ako koaličná vládnuca poslankyňa radíte opozičným poslancom, aby navrhovali nejaké múdrejšie a lepšie veci, ktoré trápia obce. Čo tak sa zamyslieť nad tým, že máte parlamentnú väčšinu, a neúkolovať opozičných poslancov, ale podať tie múdre návrhy.
Beblavý, Miroslav, poslanec NR SR (2017-02-14):
Ďakujem pekne. Toto je tiež zákon, ktorý rieši skôr technické otázky, keďže v súvislosti so zánikom VÚC je potrebné vyriešiť aj otázku kompetencie v športe, keďže pomerne teda ten zákon o športe obsahuje aj menšie kompetencie VÚC. Ja len možno dodám na úvod ešte k tej diskusii, ktorú sme mali s pánom poslancom Ivanom, že toto je príklad toho, kde, naopak, viacerí odborníci si myslia, že ak by sme VÚC-ky teda zrušili a preniesli tie kompetencie na samosprávu, tak by bolo vhodné ich možno zadefinovať nanovo a dokonca to urobiť možno aj širšie, pretože toto je, by som povedal, definične skôr lokálna kompetencia, nie regionálna vo väčšine prípadov a že ten dnešný zákon by v tomto prípade bolo možné opraviť. Napriek tomu my sme tieto názory, ktoré sme teda aj v diskusiách zistili, keď sme pripravovali túto legislatívu, opäť nechceli premietať, lebo sa nám zdá, že je to buď niečo do druhého čítania, ak bola politická vôľa to celkovo schváliť, alebo teda niečo na ďalší postup. Ďakujem veľmi pekne.
Abrhan, Pavol, poslanec NR SR (2012-11-28):
Ďakujem pekne. Pán minister, ja by som si dovolil vás poopraviť. Ten návrh zaznel ako pozmeňovací návrh, predkladateľom zákona ste vy, čiže aj konanie výboru, ak by bolo, tak musí byť za vašej účasti. Nemôže byť bez vašej účasti a nie je zvykom, že ku každému pozmeňovaciemu návrhu musí byť predkladateľ pozmeňovacieho návrhu. Nakoniec tuto pán minister dopravy Počiatek nepredkladal ani tento pozmeňujúci návrh, ale predkladala pani podpredsedníčka. Čiže ona môže byť samozrejme prítomná na zasadnutí toho výboru. Ďakujem pekne.
Dobeš, Peter, poslanec NR SR (2022-10-21):
Vážený pán predsedajúci, vážené pani poslankyne, páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona (tlač 1252). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
I. Štefanec, poslanec: (2009-11-05):
Tento pokus o znárodňovací zákon je zlý, škodlivý, je nejednoznačný, netransparentný. Podnikatelia už dlhodobo upozorňujú na to, že najväčším problémom podnikateľského prostredia na Slovensku je nejednoznačnosť, netransparentnosť legislatívneho prostredia, ktorá sa za posledné tri roky rapídne zhoršila. Čo môže byť lepším dôkazom ako zákon, ktorý sa tu urobí za jeden večer? Zákon, ktorý obišiel pripomienkové konanie, ktorý obišiel a ignoroval sociálnych partnerov a tripartitu. Tento zákon nielen obsahom, ale postupom, akým bol predložený do Národnej rady, je ozaj škandalózny a ako sme viackrát skonštatovali, škodlivý. Nepomáha tvorbe pracovných miest, ale, bohužiaľ, dáva zlý signál pre podnikateľov nielen na Slovensku, aby do našej krajiny radšej neinvestovali. A to je z tohto zákona najhoršie.
Bugár, Béla, podpredseda NR SR (2011-07-07):
Pán poslanec, nech sa páči, ale nekričte, každý vás počuje. Ten, kto má záujem, ten vás počúva, ostatní sú aj tak vonku. (Smiech v sále.)
Laurenčík, Milan, podpredseda NR SR (2021-11-03):
Pani poslankyňa Anna Zemanová s faktickou poznámkou, nech sa páči.
A. Belousovová, podpredsedníčka NR SR: (2009-02-12):
Ďalej vystúpi v rozprave pán poslanec Kahanec.
Cseh, Peter, poslanec NR SR (2023-01-26):
Ďakujem za slovo. Č, Čeh alebo Čech. Ďakujem. Pán poslanec Pellegrini, ja som tu nováčik, nie som tu ani 4 mesiace medzi vami a som rád, že som sa mohol stať svedkom, ako sa vyrába mediálny marketingový smerohlasáci. Predtým, pred vaším vystúpením, aj včera, aj dnes vystúpili rôzni poslanci, vaši kolegovia a musel som si všimnúť, že hore napríklad kamery absolútne pomáličko o to nemali záujem. Ako ste sa vy zjavili v pléne, tak všetky kamery priamo na vás a len k tomu chcem dodať, že ste naozaj šikovne stvorený mediálny človek s kosačkou na traktore v montérkach, záclonu má v kuchyni. Ale pripomínam k veci k vystúpeniu a je veľmi dôležité ešte, musím povedať, že vy tu drúzgate o tom, že... (Prerušenie vystúpenia predsedajúcim.)
B. Bugár, podpredseda NR SR: (2002-04-10):
(Hlasovanie.) Prítomných 129 poslancov, za návrh hlasovalo 120, proti 1, zdržalo sa 6 poslancov, nehlasovali 2. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty výborom na jeho prerokovanie v druhom čítaní. Teraz pristúpime k hlasovaniu v prvom čítaní o návrhu skupiny poslancov Národnej rady Slovenskej republiky na vydanie zákona o zabezpečení zvrchovanosti Slovenskej republiky a o zmene a doplnení ďalších zákonov (tlač 1399). Spoločným spravodajcom je pán poslanec Pittner. Nech sa páči, môžete uviesť hlasovania. L. Pittner, poslanec: Ďakujem za slovo. V rozprave odznel jeden procedurálny návrh, ktorý predložil pán Árpád Duka-Zólyomi, aby sa o tomto zákone ďalej nepokračovalo. Dajte, prosím, o tom hlasovať.
Danko, Andrej, podpredseda NR SR (2024-01-10):
No však keď to ťaháte, tak týmto, týmto.
Blanár, Juraj, podpredseda NR SR (2022-05-24):
Pán poslanec Ladislav Kamenický.
P. Abrhan, poslanec: (2009-10-28):
Ale ja sa vás pýtam, vaše ministerstvo zachraňuje peniaze pre vašich sponzorov – to je legitímne? To, čo robí minister, to je legitímne? Hovorili ste, že táto agenda súvisí s tým, že sú voľby do vyšších územných celkov. Nuž tak mi povedzte, v ktorom kraji na Slovensku kandiduje NKÚ alebo Európska komisia, keď takýmto spôsobom sa vyjadruje na prácu vášho ministra? Hovorili ste v začiatku, že stále tie obvinenia sú v tej istej veci. Nuž prestaňte kradnúť a budeme musieť hľadať iné argumenty. Ja mám dojem, že teraz záleží len na predsedovi vlády, či vymenuje ďalšieho vášho ministra, a preto by som bol možno rád, aby ste mi povedali, že kto je teraz generálny riaditeľ Agentúry na podporu regionálneho rozvoja, lebo to bude ďalší minister asi, jak je to zvykom u vás. Alebo či vám toto ministerstvo vôbec nedá a dosiahne to, že Slovenská národná strana v tomto volebnom období bude mať viac exministrov ako SMER svojich ministrov. Ďakujem pekne.
J. Budaj, poslanec: (2002-05-14):
J. Migaš, predseda NR SR: Informácia. A kto má predložiť?
V. Faič, poslanec: (2006-12-14):
To zdôvodnenie je asi takéto: Súhlasím s pánom predkladateľom, že poslanci alebo parlament prejavil dostatočnú vôľu na prijatie takejto novely z vecného hľadiska. Nazdávam sa, že ani v našom poslaneckom klube a ani v poslaneckých kluboch koalície nie sú výhrady k vecným návrhom, ktoré sú tu uvedené v súvislosti so zmenou názvu vyšších územných celkov a predsedov vyšších územných celkov. Z dôvodov, ktoré sú v súvislosti s prijatým uznesením vlády, ktorá zaviazala uskutočniť komplexnú analýzu stavu vo verejnej správe, ktorá sa uskutočňuje a bude hotová na prelome rokov a bude prerokovaná, myslím, koncom januára vo vláde, to moje zdôvodnenie spočíva v tom, že bude potrebné širšie posúdiť aj zmeny, ktoré súvisia s výkonom kompetencií, s postavením županov, s inými otázkami. Je to prerokované aj s predsedami vyšších územných celkov a aj s niektorými rezortmi. Napríklad ministerstvo vnútra dostalo úlohu pripraviť a zapracovať do 302-ky aj otázky bytovej politiky, sú tam ďalšie otázky, ktoré bude treba právne upraviť. Z tohto dôvodu som podal tento môj procedurálny návrh. Ďakujem pekne.
S. Kahanec, poslanec: (2008-01-30):
Hovorili ste o lepších ekonómoch. No mám taký dojem, že pri transakcii pozemkov vo Vyšnom Slavkove alebo odpredaji Bratislavskej teplárenskej sú „ešte lepší“ ekonómovia. A hovorili ste, že bol iba jeden záujemca pri otváraní obálky. Spýtam sa. Sú potom lepšie priame zadania bez verejnej súťaže vo vašich rezortoch, v rezortoch vašej vlády? A ešte jedna vec, keď ste oceňovali úroveň správy a keď ste spomínali, že ministerstvo nie je vyšetrovateľ. No práve toto ma zarazilo najviac, že na jednej strane oceňujete správu, v ktorej hlavným výstupom je návrh uznesenia. A to uznesenie je minimálne podivuhodné tým, že za vyšetrovateľa, ale aj za súdy konštatuje porušenie zákonov. Ďakujem pekne.
Remišová, Veronika, poslankyňa NR SR (2018-10-23):
Ja by som... (zaznievanie gongu) chcela požiadať pána ministra Gála, aby stiahol tento návrh z rokovania parlamentu, pretože skutočnosť je presne opačná... (Prerušenie vystúpenia predsedajúcim.)
J. Počiatek, minister financií SR: (2009-06-23):
V záujme rozširovať svoju účasť v medzinárodných ekonomických vzťahoch a investičných procesoch je vysoko účelné, aby Slovenská republika uzatvárala dohody o podpore a vzájomnej ochrane investícií najmä s krajinami, ktoré nie sú členmi Európskej únie. Táto zmluva je v súlade s právnym poriadkom Slovenskej republiky a so všeobecne uznávanými zásadami medzinárodného práva. Zmluva rozširuje bilaterálnu zmluvnú základňu Slovenskej republiky a jej články zabezpečujú súlad dohody so záväzkami vyplývajúcimi z členstva Slovenskej republiky v Európskej únii. Ďakujem za slovo, skončil som.
Pročko, Jozef, poslanec NR SR (2023-12-19):
Ďakujem. Najprv musím povedať, a bolo to v rozprave, že ste mali pravdu, pán Valášek. Nepočul vás, nepočúval vás Danko, on sa tam bavil s Gašparom aj s Huliakom, ako to robí teraz, takže absolútne nepočúvali, mu len zatelefonovali a povedali mu, čo má povedať, tak on to povedal a potom už nepočúval zase ďalej, takže si opakoval len tú svoju mantričku, ktorú mu tam povedali. Ja musím povedať, že mne sa to veľmi páči, že ste dali tento pozmeňovák, pretože naozaj, aj keď ho teda určite neschvália, pretože Kaliňák si ide vytvárať niečo, čo nemá obdobu v dejinách Slovenska, a vy ste dnes rozprávali a povedali ste, že ste boli s Kaliňákom, tak by ma veľmi zaujímalo, keby ste stručne aspoň povedali, že či ten Kaliňák mal aspoň nejakú vôľu počúvať a či aspoň niečo akceptoval to, o čom ste sa rozprávali, lebo teda neviem, o čom ste sa rozprávali, ale povedali ste, že ste sa o tom rozprávali. No a čo je veľmi dôležité, čo má, malo by zaznieť v súvislosti s tým, že naozaj si tu Kaliňák ide robiť biznis, je to, čo tu viackrát niektorí povedali, ale chcem to zopakovať, že pred voľbami rozprávali títo páni o tom, že na Ukrajinu ani náboj, že to vlastne všetko bude, bude len pomoc, no a vidíte, pomaličky sa situácia upokojila, voliči dostali to, čo chceli, dostali guláš sľubov, teraz ich bude z toho bolieť brucho, pretože pán Kaliňák, ako ho ja poznám, jeho obchodného ducha, tak bude určite predávať aj tie poplašňáky, ako som povedal, Ukrajine. Takže toto je ten hlavný zámer aj tohoto zákona, ktorý nám tu predkladajú.
Nemec, Richard, poslanec NR SR (2021-06-24):
Ďakujem, pán podpredsedajúci. Lukáš, ja by som ti chcel vyjadriť podporu a som rád, že si sa do takýchto vecí pustil, lebo ten chliev, čo tu bol, treba čistiť pomaly a postupne. Samozrejme, je to na... je to náročné, lebo, lebo toho, toho, čo tu bolo spôsobené, je hodne ťažké za rok nejak upraviť, a držím ti palce a budem ťa vždy podporovať. Ďakujem.